গৃহমশা
গৃহমশা (বিজ্ঞানসম্মত নাম: কিউলেক্স পাইপিয়েন্স) হল মশার একটি বিশেষ প্রজাতি, যাকে মূলত সাধারণ গৃহমশা বা উত্তরের গৃহমশা বলে অভিহিত করা হয়ে থাকে। উত্তরের গৃহমশা নাম হওয়ার কারণ — এর মূল আবাস মার্কিন যুক্তরাষ্ট্রের উত্তরাঞ্চল। তবে, এই মশার দেখা পাওয়া যায় বিশ্বের শহুরে এবং শহরতলির নাতিশীতোষ্ণ ও গ্রীষ্মমন্ডলীয় — উভয় জলবায়ু-অঞ্চলেই। গৃহমশা সাধারণত মেরুদণ্ডী প্রাণীর রক্ত পছন্দ করে। এই মশা মানুষের রক্ত ​​শোষণের জন্য হুল ফোঁটায়, তবে এদের প্রধান পছন্দের তালিকায় থাকে পাখির রক্ত। প্রধানত, মানব পরিমন্ডলে উপস্থিত ঘুঘু এবং কবুতরের মতো বিশেষ প্রজাতির পাখির রক্ত ​​এদের পছন্দ-তালিকায় শীর্ষে। গ্রীষ্মের শেষে এবং শরৎ ঋতুর শুরুতে ঠিক যে সময়ে অতিরিক্ত শীত আসার পূর্বাবস্থা, তখন গৃহমশা জীবনধরণের জন্য ফুলের মধু (নেকটার) ও অন্যান্য শর্করা জাতীয় খাবার গ্রহণ করে থাকে।